
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1029 

8 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη υποχρεωτικής της από 12 Μαΐου 2004 Σ.Σ.Ε. 
για τους όρους αμοιβής και εργασίας των Ξεναγών 

Βορείου Ελλάδος. 1 

Τροποποίηση του άρθρου 2 της απόφασης υπ’ αριθμ. 
2/213/28.3.2001 του Διοικητικού Συμβουλίου της 
Επιτροπής Κεφαλαιαγοράς «Παροχή πιστώσεων 
από μέλη του Χρηματιστηρίου Αθηνών και λοιπές 
ρυθμίσεις ως προς την εξόφληση του τιμήματος 
χρηματιστηριακών συναλλαγών» (ΦΕΚ Β'/480/ 


26.4.2001). 2 

Διαχωρισμός κεφαλαίων πελατών - ΕΠΕΥ. 3 


Όροι και προϋποθέσεις τήρησης βιβλίου προσφορών 
και κατανομής μετοχών που διατίθενται με δημόσια 
προσφορά μεταξύ των διαφόρων κατηγοριών 
επενδυτών στην Κύρια και Παράλληλη αγορά του 

Χρηματιστηρίου Αθηνών. 4 

Όροι και προϋποθέσεις κατανομής κινητών αξιών οι 
οποίες εισάγονται στη Νέα Χρηματιστηριακή Αγο¬ 
ρά και στην Ελληνική Αγορά Αναδυομένων Κεφα¬ 
λαιαγορών του Χρηματιστηρίου Αθηνών και διατί¬ 
θενται με δημόσια προσφορά μεταξύ των διαφό¬ 
ρων κατηγοριών επενδυτών. 5 


ΑΠΟΦΑΣΕΙ Σ 

Αριθ. οικ. 11995 (1) 

Κήρυξη υποχρεωτικής της από 12 Μαΐου 2004 Σ.Σ.Ε. για 
τους όρους αμοιβής και εργασίας των Ξεναγών Βορεί¬ 
ου Ελλάδος. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοινω¬ 
νικής Προστασίας (ΦΕΚ598/Β/22.4.2004). 


3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 18ης Ιουνίου 2004. 

4. Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α., δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος, αποφασίζουμε: 

1. Κηρύσσουμε υποχρεωτική την από 12 Μαΐου 2004 
Σ.Σ.Ε. για τους όρους αμοιβής και εργασίας των Ξεναγών 
Βορείου Ελλάδος για όλους τους εργοδότες και εργαζο¬ 
μένους του επαγγέλματος που αφορά αυτή. 

2. Η ισχύς της απόφασης αυτής αρχίζει από 26.5.2004. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

( 2 ) 

Τροποποίηση του άρθρου 2 της απόφασης υπ’ αριθμ. 
2/213/28.3.2001 του Διοικητικού Συμβουλίου της Επι¬ 
τροπής Κεφαλαιαγοράς «Παροχή πιστώσεων από μέ¬ 
λη του Χρηματιστηρίου Αθηνών και λοιπές ρυθμίσεις 
ως προς την εξόφληση του τιμήματος χρηματιστηρια¬ 
κών συναλλαγών» (ΦΕΚ Β7480/26.4.2001). 

Απόφαση 1/306/22.6.2004 
του Διοικητικού Συμβουλίου 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Την παράγραφο 2 του άρθρου 1 του Ν. 2843/2000 
«Εκσυχρονισμός των χρηματιστηριακών συναλλαγών, ει¬ 
σαγωγή εταιρειών επενδύσεων στην ποντοπόρο ναυτιλία 
στο Χ.Α. και άλλες διατάξεις» (ΦΕΚ Α'/219/12.10.2000), 
όπως ισχύει. 

2. Τις περιπτώσεις α και ζ της παραγράφου 1 του άρ¬ 
θρου 78 του Ν. 1969/1991 «Εταιρείες επενδύσεων χαρτο¬ 
φυλακίου, αμοιβαία κεφάλαια, διατάξεις εκσυγχρονισμού 
και εξυγίανσης της κεφαλαιαγοράς και άλλες διατάξεις» 
(ΦΕΚ Α'/167/30.10.1991), όπως ισχύει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις υπ’ αριθμ. 2/213/28.3.2001 και 11/215/10.5.2001 
αποφάσεις του Διοικητικού Συμβουλίου της Επιτροπής 
Κεφαλαιαγοράς. 

4. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ'/137/26.7.1985), όπως ισχύει, 
αποφασίζει ομόφωνα: 

Το άρθρο 2 της υπ’ αριθμ. 2/213/28.3.2001 απόφασης 
του Διοικητικού Συμβουλίου της Επιτροπής Κεφαλαιαγο¬ 
ράς όπως τροποποιήθηκε με το άρθρο 2 της υπ’ αριθμ. 
11/215/10.5.2001 απόφασηςτου Διοικητικού Συμβουλίου 
της Επιτροπής Κεφαλαιαγοράς αντικαθίσταται ως εξής: 

Άρθρο 2 

«Υποχρεώσεις Μέλους για τη διασφάλιση 
της εμπρόθεσμης εξόφλησης 

7. Σε περίπτωση μη εμπρόθεσμης εξόφλησης ολο¬ 
κλήρου του τιμήματος εκ μέρους Πελάτη μέσα στην 
προθεσμία που προβλέπεται από το άρθρο 20 παρ. 1 
του Ν. 3632/1928 και εφόσον δεν έχει συμφωνηθεί πί¬ 
στωση βάσει των άρθρων 2 έως 6 του Ν. 2843/2000 και 
των άρθρων 3 έως 11 της παρούσας απόφασης, το Μέ¬ 
λος θα έχει τις ακόλουθες υποχρεώσεις: 

(α) προβαίνει, την επόμενη εργάσιμη ημέρα από τη λή¬ 
ξη της ανωτέρω προθεσμίας, σε εκποίηση των μετοχών 
για την αγορά των οποίων ο Πελάτης δεν έχει καταβάλει 
το τίμημα. 

(β) Μέχρι την πλήρη εξόφληση του τιμήματος, δεν θα 
προβαίνει για λογαριασμό του Πελάτη σε οποιαδήποτε 
άλλη αγορά κινητών αξιών. 

(γ) Με τις πιο πάνω διατάξεις δε θίγεται η δυνατότητα 
του Μέλους να προβεί στην άσκηση οποιουδήποτε δικαι¬ 
ώματος προβλέπεται από τη νομοθεσία για την επιδίωξη 
είσπραξης των απαιτήσεωντου.» 

2. Η παράγραφος 1 του παρόντος άρθρου εφαρμόζεται 
μόνο στις συναλλαγές οι οποίες λαμβάνουν χώρα μετά 
την έναρξη ισχύος της παρούσας απόφασης». 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Β'). 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

(3) 

Διαχωρισμός κεφαλαίων πελατών - ΕΠΕΥ. 

Απόφαση 2/306/22.6.2004 
του Διοικητικού Συμβουλίου 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Την παράγραφο 4 του άρθρου 6 του Ν. 2396/1996 
«Επενδυτικές υπηρεσίες στον τομέα των κινητών αξιών, 
επάρκεια ιδίων κεφαλαίων των Επιχειρήσεων Παροχής 
Επενδυτικών Υπηρεσιών και των Πιστωτικών Ιδρυμάτων 
κατ. άϋλες μετοχές» (ΦΕΚΑ/73/30.4.1996), όπως ισχύει. 

2. Την παράγραφο 1 του άρθρου 4 του Ν. 1806/1988 
«Τροποποίηση της νομοθεσίας για τα χρηματιστήρια 
αξιών και άλλες διατάξεις» (ΦΕΚΑ/207/20.9.1988) σε συν¬ 
δυασμό με την παρ. 1 του άρθρου 29 του Ν. 2396/1996 


«Επενδυτικές υπηρεσίες στον τομέα των κινητών αξιών, 
επάρκεια ιδίων κεφαλαίων των Επιχειρήσεων Παροχής 
Επενδυτικών Υπηρεσιών και των Πιστωτικών Ιδρυμάτων 
και άϋλες μετοχές» (ΦΕΚ Α/73/30.4.1996), όπως ισχύει. 

3. Την παράγραφο 1 στοιχ. ζτου Ν. 1969/1991 «Εταιρεί¬ 
ες επενδύσεων χαρτοφυλακίου, αμοιβαία κεφάλαια, δια¬ 
τάξεις εκσυγχρονισμού και εξυγιάνσεως της κεφαλαια¬ 
γοράς και άλλες διατάξεις» (ΦΕΚ Α/167/30.10.1991). 

4. Το άρθρο 29 Ατού Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α/137/26.7.1985), όπως ισχύει, 
αποφασίζει ομόφωνα: 

Άρθρο 1 

Με την επιφύλαξη του άρθρου 5 της υπ’ αριθμ. 
16/262/6.2.2003 απόφασης του Διοικητικού Συμβουλί¬ 
ου της Επιτροπής Κεφαλαιαγοράς, Επιχειρήσεις Παρο¬ 
χής Επενδυτικών Υπηρεσιών με έδρα στην Ελλάδα πλην 
πιστωτικών ιδρυμάτων (εφεξής: «ΕΠΕΥ»), όταν κατέ¬ 
χουν κεφάλαια επενδυτών . πελατών τους, υποχρεού- 
νται να τα τηρούν σε ειδικό τραπεζικό λογαριασμό (εφε¬ 
ξής: «Τραπεζικός Λογαριασμός Πελατών»), χωριστά 
από τα κεφάλαια της ίδιας της ΕΠΕΥ, με επισήμανση ότι 
ο λογαριασμός αυτός αφορά κεφάλαια πελατών. Οι 
ΕΠΕΥ δύναται να τηρούν περισσότερους Τραπεζικούς 
Λογαριασμούς Πελατών ανάλογα με τις ανάγκες λει¬ 
τουργίας τους. Ο Τραπεζικός Λογαριασμός Πελατών 
πρέπει να είναι διαφορετικός από τους τραπεζικούς λο¬ 
γαριασμούς στους οποίους καταθέτουν και τηρούν οι 
ΕΠΕΥ τα δικά τους χρηματικά διαθέσιμα και εν γένει τα 
δικά τους κεφάλαια. 

Άρθρο 2 

1. Χρήματα πελατών για την κατάρτιση συναλλαγών επί 
χρηματοπιστωτικών μέσων, όπως αυτά ορίζονται στην 
παράγραφο 1 α(ί)του Ν. 2396/1996, όπως ισχύει, απάτην 
ΕΠΕΥ ή μέσω της ΕΠΕΥ για λογαριασμό τους πρέπει να 
κατατίθενται αποκλειστικά σε Τραπεζικό Λογαριασμό Πε¬ 
λατών, επιτρεπομένης μόνο της προσωρινής είσπραξης 
στο ταμείο της ΕΠΕΥ μετρητών ή επιταγών πελατών για 
κατάθεση σε Τραπεζικό Λογαριασμό Πελατών το αργότε¬ 
ρο εντός της επομένης εργάσιμης ημέρας. Σε Τραπεζικό 
Λογαριασμό Πελατών κατατίθεται και το προϊόν από το 
διακανονισμό των συναλλαγών επί χρηματοπιστωτικών 
μέσων καθώς και τόκοι, μερίσματα ή άλλα ποσά που ει- 
σπράττονται για λογαριασμό των πελατών. 

2. Αναλήψεις χρηματικών ποσών από Τραπεζικό Λογα¬ 
ριασμό Πελατών μπορεί να διενεργούνται μόνο για πλη¬ 
ρωμές προς πελάτες και, εν γένει, για την εξυπηρέτηση 
χρηματικών υποχρεώσεων των πελατών, στο πλαίσιο των 
συμβάσεων που καταρτίζονται μεταξύ της ΕΠΕΥ και των 
πελατών της, όπως ενδεικτικά για το διακανονισμό των 
συναλλαγών επί χρηματοπιστωτικών μέσων που καταρτί¬ 
ζονται για λογαριασμό πελατών, τη μεταφορά χρημάτων 
σε πιστωτικά ιδρύματα ή άλλες ΕΠΕΥ που εκκαθαρίζουν 
τις συναλλαγές, καθώς και για την πληρωμή εξόδων, 
αμοιβών ή προμηθειών της ΕΠΕΥ ή τρίτων. Η μεταφορά 
χρημάτων γίνεται τηρούμενης αυστηρώς της αρχής της 
απαγόρευσης χρήσεως χρημάτων πελατών για λογαρια¬ 
σμό οποιουδήποτε τρίτου, πελάτη ή όχι. 

Άρθρο 3 

Η ισχύς της παρούσας αρχίζει τριάντα (30) ημέρες από 
τη δημοσίευσή της στην Εφημερίδα της Κυβερνήσεως. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

-♦- 

(4) 

Όροι και προϋποθέσεις τήρησης βιβλίου προσφορών και 
κατανομής μετοχών που διατίθενται με δημόσια προ¬ 
σφορά μεταξύ των διαφόρων κατηγοριών επενδυτών 
στην Κύρια και Παράλληλη αγορά του Χρηματιστηρί¬ 
ου Αθηνών. 

Απόφαση 6/306/22.6.2004 
του Διοικητικού Συμβουλίου 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το άρθρο 4 παρ. 2 του Π.Δ. 348/1985 «Καθορισμός 
των όρων κατάρτισης, ελέγχου και διάδοσης του ενημε¬ 
ρωτικού δελτίου που πρέπει να δημοσιεύεται για την ει¬ 
σαγωγή κινητών αξιών (μετοχών, ομολογιών) στο Χρημα¬ 
τιστήριο Αξιών Αθηνών» (ΦΕΚΑ' 125), όπως αντικαταστά- 
θηκε από το άρθρο 4 του Ν. 2651/1998 (ΦΕΚΑ'248). 

2. Τις διατάξεις του άρθρου 78 παρ. ΙζτουΝ. 1969/1991 
«Εταιρίες Επενδύσεων Χαρτοφυλακίου, Αμοιβαία Κεφά¬ 
λαια, διατάξεις εκσυγχρονισμού και εξυγιάνσεως της Κε¬ 
φαλαιαγοράς και άλλες διατάξεις», όπως ισχύει (ΦΕΚ Α' 
167). 

3. Τις διατάξειςτου άρθρου 8Ατου Κ.Ν. 2190/1920 «Πε¬ 
ρί Ανωνύμων Εταιρειών, όπως ισχύει. 

4. Την απόφαση 9/201/10.10.2000 του Διοικητικού Συμ¬ 
βουλίου της Επιτροπής Κεφαλαιαγοράς (ΦΕΚ Β' 2099). 

5. Το άρθρο 29Ατου Ν. 1558/1985 «Κυβέρνηση και Κυ¬ 
βερνητικά όργανα» (ΦΕΚ Α' 137) όπως προστέθηκε με το 
άρθρο 27 του Ν. 2081/1992 (ΦΕΚ Α' 152), αποφασίζει 
ομόφωνα: 

Άρθρο 1 

Η παρούσα απόφαση εφαρμόζεται στις περιπτώσεις: α) 
εισαγωγής μετοχών στο Χρηματιστήριο Αθηνών με δημό¬ 
σια προσφορά και β) διάθεσης ήδη εισηγμένων στο Χρη¬ 
ματιστήριο Αθηνών μετοχών με δημόσια προσφορά. 

Άρθρο 2 

1. Για να συμμετάσχουν οι επενδυτές στη δημόσια προ¬ 
σφορά, πρέπει να διατηρούν Μερίδα Επενδυτή και Λογα¬ 
ριασμό Αξιών στο Σύστημα Αϋλων Τίτλων (ΣΑΤ). Οι αριθ¬ 
μοί της Μερίδας Επενδυτή και του Λογαριασμού Αξιών 
πρέπει να σημειώνονται στην αίτηση εγγραφής. 

2. Αιτήσεις συμμετοχής για απόκτηση μετοχών γίνονται 
δεκτές εφόσον είτε έχει καταβληθεί στους Αναδόχους σε 
μετρητά ή με τραπεζική επιταγή το ισόποσο της συμμε¬ 
τοχής, είτε έχει δεσμευθείτο ισόποσο της συμμετοχής σε 
πάσης φύσεως τραπεζικούς λογαριασμούς καταθέσεων 
του επενδυτή ή σε λογαριασμούς του άϋλων τίτλων ομο¬ 
λόγων ή εντόκων γραμματίων κεντρικών κυβερνήσεων 
χωρών της Ζώνης Α όπως αυτή ορίζεται στην ΠΔ/ΤΕ/ 
2054/1992 (εφεξής«Ζώνη Α»), είτε, τέλος, έχειδεσμευθεί 
το προϊόν συμφωνίας επαναγοράς φυσικών τίτλων (Βθ- 
νθΓεθ Βέρο) κεντρικών κυβερνήσεωντης Ζώνης Α. Η συμ¬ 


μετοχή στη δημόσια προσφορά δεν μπορεί να γίνει με 
προσωπική επιταγή ή με τη δέσμευση άλλων αξιόγρα¬ 
φων ή αξιών, όπως μεριδίων αμοιβαίων κεφαλαίων ή με 
την παροχή οποιοσδήποτε άλλης μορφής εξασφάλισης 
όπως εγγυητικών επιστολών, ενεχύρου επί αξιόγρα¬ 
φων, εκχώρησης απαιτήσεων κ.λπ. Οι αιτήσεις θα γίνο¬ 
νται δεκτές μόνο εφόσον οι επενδυτές είναι δικαιούχοι 
ή συνδικαιούχοι των λογαριασμών βάσει των οποίων εγ- 
γράφονται. Ειδικά για τους αλλοδαπούς θεσμικούς 
επενδυτές, οι Ανάδοχοι μπορούν με ευθύνη τους να δέ¬ 
χονται βεβαιώσεις από τράπεζες που εδρεύουν σε χώ¬ 
ρες της Ζώνης Α ότι έχουν δεσμευτεί σε αυτές τα απαι- 
τούμενα για την εγγραφή κεφάλαια σύμφωνα με τα 
ανωτέρω οριζόμενα. 

3. Το ανώτατο όριο εγγραφής ανά επενδυτή δε μπορεί 
να υπερβαίνει την αξία του συνολικού αριθμού των μετο¬ 
χών που διατίθενται με δημόσια προσφορά. 

4. Η χρονική διάρκεια των δημοσίων προσφορών καιτή- 
ρησης του βιβλίου προσφορών ορίζεται σε τέσσερις (4) 
εργάσιμες ημέρες για την Κύρια Αγορά και σε (3) εργάσι¬ 
μες ημέρες για την Παράλληλη Αγορά. 

5. Στους επενδυτές κατανέμεται αριθμός μετοχών που 
αντιστοιχεί σε ακέραιο αριθμό μονάδων διαπραγμάτευ¬ 
σης και τηρούνται οι ισχύουσες διατάξειςτου κανονισμού 
του Χρηματιστηρίου Αθηνών περί διασποράς κινητών 
αξιών στο ευρύ κοινό. 

Άρθρο 3 

Ο αριθμός των μετοχών που διατίθενται με δημόσια 
προσφορά χωρίζεται σε δύο τμήματα. Το ένα τμήμα δια¬ 
τίθεται για την ικανοποίηση των εγγραφών φυσικών και 
νομικών προσώπων, εκτός των θεσμικών επενδυτών. Το 
άλλο τμήμα διατίθεται για την ικανοποίηση των εγγραφών 
θεσμικών επενδυτών, οι οποίοι εγγράφονται για ίδιο λο¬ 
γαριασμό. Το ποσοστό των κινητών αξιών που διατίθενται 
με δημόσια προσφορά και αναλογεί σε κάθε μια από τις 
παραπάνω κατηγορίες, καθορίζεται από τον Κύριο Ανά- 
δοχο και δεν μπορεί να είναι κατώτερο του 30% του συ¬ 
νόλου των προσφερόμενων μετοχών για κάθε κατηγορία 
επενδυτών. Ο Κύριος Ανάδοχος τηρεί στοιχεία και ενημε¬ 
ρώνει σχετικά τους επενδυτές και την Επιτροπή Κεφαλαι¬ 
αγοράς για τον τρόπο διαμόρφωσης της ποσοστιαίας κα¬ 
τανομής των μετοχών ανά κατηγορία επενδυτών. 

Άρθρο 4 

1. Ως θεσμικοί επενδυτές για την εφαρμογή της παρού¬ 
σας νοούνται τα αμοιβαία κεφάλαια, οι εταιρείες επενδύ¬ 
σεων χαρτοφυλακίου, οι ΕΠΕΥ, τα πιστωτικά ιδρύματα, οι 
ασφαλιστικές εταιρείες και τα ασφαλιστικά ταμεία. Σε κά¬ 
θε περίπτωση δεν θεωρούνται θεσμικοί επενδυτές οι υπε¬ 
ράκτιες εταιρείες (οΐΐεόοΓθ οοπιραπίθδ). 

2. Οι Ανάδοχοι οφείλουν να τηρούν και να έχουν στη διά¬ 
θεση των εποπτικών αρχών στοιχεία από τα οποία να προ¬ 
κύπτει ότι οι εγγραφόμενοι ως αλλοδαποί θεσμικοί επεν¬ 
δυτές, πληρούν προϋποθέσεις αντίστοιχες με αυτές που 
διέπουντους ημεδαπούς θεσμικούς επενδυτές που ανα- 
φέρονται παραπάνω και εποπτεύονται από αντίστοιχες 
κατά χώρα εποπτικές αρχές. 

3. Οι Ανάδοχοι οφείλουν να ελέγχουν τα στοιχεία των 
συμμετεχόντων, προκειμένου να αποφεύγονται παραποι¬ 
ήσεις στοιχείων, πλαστοπροσωπίες ή χρησιμοποίηση 
από τους επενδυτές μεθόδων με σκοπό την επίτευξη από 
το ίδιο πρόσωπο πολλαπλών εγγραφών και να θεωρούν 

την αξία του συνόλου των εγγραφών του ίδιου επενδυτή, 
ως ενιαία εγγραφή. 

Άρθρο 5 

1. Για το τμήμα των μετοχών που διατίθενται για την ικα¬ 
νοποίηση των εγγραφών θεσμικών επενδυτών εφαρμόζε¬ 
ται η διαδικασία βιβλίου προσφορών σύμφωνα με τα ορι¬ 
ζόμενα στην παράγραφο 2 του άρθρου 4 του Π.Δ. 
348/1985, όπως ισχύει. 

2. Κατά την περίοδο που προηγείται της διαδικασίας 
του βιβλίου προσφορών (ρΓΘ.πιαΓ^θΙίηρ ρθποά), ο ανάδο- 
χος οφείλει να λαμβάνει ενδεικτικές προσφορές από 
επαρκή αριθμό θεσμικών επενδυτών οι οποίοι καλύπτουν 
σημαντικό τμήμα της αγοράς, ώστε να είναι σε θέση να 
προσδιορίσει σύμφωνα με επαγγελματικά κριτήρια, την 
τιμή που θα ανταποκρίνεται καλύτερα στις συνθήκες ζή¬ 
τησης της αγοράς. 

3. Υπεύθυνος για την τήρηση του βιβλίου προσφορών 
είναι ο Κύριος Ανάδοχος, ο οποίος, το αργότερο την προ¬ 
τεραία της ενάρξεως της δημόσιας προσφοράς ανακοι¬ 
νώνει, σύμφωνα με το άρθρο 21 του Π.Δ. 348/1985 όπως 
ισχύει, το εύρος τιμών προσφοράς της μετοχής. Η ανώ¬ 
τατη τιμή του εύρους τιμών δεν μπορεί να υπερβαίνει την 
κατώτατη κατά ποσοστό μεγαλύτερο του οριζομένου στο 
άρθρο 4παρ. 2 και 3 του Π.Δ. 348/1985. 

4. Η τελική τιμή προσφοράς καθορίζεται και αναγγέλ¬ 
λεται από τον Κύριο Ανάδοχο σύμφωνα με τα οριζόμενα 
στο άρθρο 4 παρ.2 του Π.Δ. 348/1985. Η τελική τιμή προ¬ 
σφοράς δεν μπορεί να προσδιοριστεί σε ύψος στο οποίο 
δεν καλύπτεται πλήρως η προσφορά, εκτός αν πρόκειται 
για το κατώτατο όριο του εύρους τιμών. 

5. Η κατανομή των μετοχών στους θεσμικούς επενδυ¬ 
τές που συμμετέχουν στο βιβλίο προσφορών γίνεται από 
τον Κύριο Ανάδοχο. Από την κατανομή των μετοχών εξαι¬ 
ρούνται οι Ανάδοχοι και οι Σύμβουλοι της συγκεκριμένης 
προσφοράς, καθώς και οι συνδεδεμένες με αυτούς επι¬ 
χειρήσεις, εξαιρουμένων των Ανωνύμων Εταιρειών Επεν¬ 
δύσεων Χαρτοφυλακίου και των Ανωνύμων Εταιρειών 
Διαχείρισης Αμοιβαίων Κεφαλαίων εφόσον οι τελευταίες 
εγγράφονται για λογαριασμό αμοιβαίων κεφαλαίων που 
διαχειρίζονται. 

6. Ο Κύριος Ανάδοχος προκαθορίζει τα κριτήρια, με βά¬ 
ση τα οποία θα κατανείμειτις μετοχές και τα οποία μπορεί 
να είναι ποσοτικού και ποιοτικού χαρακτήρα. Τα κριτήρια 
πρέπει να αναφέρονται συνοπτικώς στο Ενημερωτικό 
Δελτίο της εκδότριας εταιρείας. Το ανώτατο ποσοστό με¬ 
τοχών που δύναται να κατανεμηθεί σε κάθε θεσμικό επεν¬ 
δυτή ορίζεται σε 4% επί του συνόλου των προσφερόμε- 
νων μετοχών. Ο Κύριος Ανάδοχος πρέπει να είναι σε θέση 
να παράσχει στις εποπτικές αρχές στοιχεία από τα οποία 
να προκύπτει ο τρόπος με τον οποίο εφάρμοσε τα προα- 
ναγγελθέντα κριτήρια προκειμένου να κατανείμει τις με¬ 
τοχές στους θεσμικούς επενδυτές. 

7. Ο Κύριος Ανάδοχος οφείλει να τηρεί εμπιστευτικά τα 
στοιχεία που περιέχονται στο βιβλίο προσφορών, μέχρι 
την ολοκλήρωση της κατανομήςτων μετοχών. Γιατο σκο¬ 
πό αυτό, προκαθορίζει περιορισμένο αριθμό προσώπων 
τα οποία έχουν πρόσβαση στα στοιχεία του βιβλίου προ¬ 
σφορών της δημόσιας προσφοράς και γνωστοποιεί τα 
στοιχεία των προσώπων αυτών στην Επιτροπή Κεφαλαια¬ 
γοράς το αργότερο την προηγούμενη ημέρα του ανοίγ¬ 
ματος του βιβλίου προσφορών. 


Άρθρο 6 

1. Γ ιατο τμήμα των μετοχών που διατίθενται για την ικα¬ 
νοποίηση των εγγραφών από φυσικά ή νομικά πρόσωπα 
που δεν είναι θεσμικοί επενδυτές, διενεργούνται εγγρα¬ 
φές κατά την ίδια χρονική περίοδο που τηρείται το βιβλίο 
προσφορών. Η τιμή προσφοράςτων μετοχών στους επεν¬ 
δυτές αυτούς καθορίζεται και αναγγέλλεται από τον Κύ¬ 
ριο Ανάδοχο ταυτόχρονα με το εύρος τιμών προσφοράς 
των μετοχών για τους συμμετέχοντες στο βιβλίο προ¬ 
σφορών. Η τιμή προσφοράς μπορεί να είναι η κατώτερη 
του αναγγελθέντος εύρους τιμών ή και υψηλότερη αυτής, 
δεν μπορεί όμως να υπερβαίνει την τελική τιμή που καθο¬ 
ρίζεται για τους επενδυτές που συμμετείχαν στη διαδικα¬ 
σία του βιβλίου προσφορών. Ο τρόπος με τον οποίο ο Κύ¬ 
ριος Ανάδοχος προτίθεται να καθορίσει την τιμή πρέπει 
να αναφέρεται στο Ενημερωτικό Δελτίο της εκδότριας 
εταιρείας. 

2. Για την κατανομή του συνόλου των μετοχών που προ- 
σφέρονται στα φυσικά ή νομικά πρόσωπα που δεν είναι 
θεσμικοί επενδυτές, ακολουθείται η παρακάτω διαδικα¬ 
σία: 

α) Ο συνολικός αριθμός των προσφερόμενων μετοχών 
στην κατηγορία αυτή των επενδυτών διαιρείται ως εξής: 

ί) με τον αριθμό 2.000 στην περίπτωση που τα συνολικά 
έσοδα της προσφοράς ανέρχονται έως τα 15.000.000 ευ¬ 
ρώ, 

ϋ) με τον αριθμό 5.000 στην περίπτωση που τα συνολικά 
έσοδατης προσφοράς ανέρχονται μεταξύ 15.000.000 και 
60.000.000 ευρώ και 

ίϋ) με τον αριθμό 5.000 ή με μεγαλύτερο αριθμό που κα¬ 
θορίζεται από τον Κύ ριο Ανάδοχο, στην περίπτωση που τα 
συνολικά έσοδα της προσφοράς υπερβαίνουν τα 
60.000.000 ευρώ. 

Τα συνολικά έσοδα της προσφοράς υπολογίζονται με 
βάση το κατώτατο όριο του εύρους τιμών. 

β) Το πηλίκο της διαίρεσης στρογγυλοποιείται στο πλη- 
σιέστερο ακέραιο πολλαπλάσιο της μονάδας διαπραγμά¬ 
τευσης. 

γ) Ικανοποιούνται κατά προτεραιότητα οι εγγραφές για 
αριθμό μετοχών μέχρι το πηλίκο της παραπάνω διαίρε¬ 
σης, μετά την στρογγυλοποίηση. 

δ) Εάν οι διαθέσιμες μετοχές δεν επαρκούν για την 
ικανοποίηση κατά προτεραιότητα όλων των εγγραφών 
σύμφωνα με την παράγραφο 2γ του παρόντος άρθρου, 
οι μετοχές κατανέμονται από τον Κύριο Ανάδοχο με μέ¬ 
θοδο που περιγράφεται στο Ενημερωτικό Δελτίο και 
που εξασφαλίζει τη διαφάνεια και την ίση μεταχείριση 
των επενδυτών (όπως ενδεικτικά, αναλογική ή μη μείω¬ 
ση του ανά επενδυτή κατανεμόμενου αριθμού μετοχών, 
διενέργεια κλήρωσης, συνδυασμός των ανωτέρω 
κ.λπ.). 

ε) Εάν μετά την ικανοποίηση κατά προτεραιότητα των 
εγγραφών σύμφωνα με την παράγραφο 2γ του παρόντος 
άρθρου παραμένουν αδιάθετες μετοχές, αυτές κατανέ- 
μονται στους επενδυτές που ενεγράφησανγια αριθμό με¬ 
τοχών μεγαλύτερο του πηλίκου της διαίρεσης (μετά τη 
στρογγυλοποίηση), αναλογικά, με βάση το μη ικανοποιη- 
θέν τμήμα της εγγραφής τους. 

3. Το ανώτατο ποσοστό μετοχών που δύναται να κατα¬ 
νεμηθεί σε κάθε φυσικό ή νομικό πρόσωπο που δεν είναι 
θεσμικός επενδυτής ορίζεται σε 2% επί του συνόλου των 
προσφερόμενων μετοχών. 

Άρθρο 7 

Εάν η ζήτηση σε μία από τις δύο κατηγορίες επενδυτών 
(αφ’ ενός θεσμικών επενδυτών και αφ’ ετέρου φυσικών 
προσώπων και νομικών προσώπων που δεν είναι θεσμικοί 
επενδυτές) υπολείπεται της αντίστοιχης προσφοράς και 
δεν έχει ικανοποιηθεί πλήρως η ζήτηση στην άλλη κατη¬ 
γορία, οι πλεονάζουσες μετοχές μεταφέρονται στην κα¬ 
τηγορία με τη ζήτηση που δεν έχει ικανοποιηθεί πλήρως. 
Η κατανομή των μετοχών μεταξύ των επενδυτών της κα¬ 
τηγορίας αυτής πραγματοποιείται σύμφωνα με τους 
όρους που προβλέπονται στην παρούσα απόφαση για κά¬ 
θε κατηγορία επενδυτών. 

Άρθρο 8 

Στις περιπτώσεις προσφοράς μετοχών αποκρατικοποι- 
ούμενων επιχειρήσεων, ή εταιρειών με σύνολο ενεργητι¬ 
κού μεγαλύτερο των 600.000.000 ευρώ, ή ταυτόχρονων 
συνδυασμένων προσφορών στην Ελλάδα και το εξωτερι¬ 
κό, μπορεί, ύστερα από αιτιολογημένη εισήγηση του Κυ¬ 
ρίου Αναδόχου, να εγκρίνεται από την Επιτροπή Κεφα¬ 
λαιαγοράς παρέκκλιση από τις διατάξεις των άρθρων 2,3 
και 5 της παρούσας απόφασης. 

Άρθρο 9 

1. Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

2. Από την ημερομηνία έναρξης ισχύος της παρούσας 
απόφασης καταργείται η απόφαση 9/201.10.10.2000 του 
Διοικητικού Συμβουλίου της Επιτροπής Κεφαλαιαγοράς. 
Κατ’ εξαίρεση, για δημόσιες προσφορές για τις οποίες έχει 
παρασχεθεί άδεια από την Επιτροπή Κεφαλαιαγοράς μέχρι 
και την έναρξη ισχύος της παρούσας απόφασης, εφαρμό¬ 
ζονται οι διατάξεις της απόφασης 9/201.10.10.2000 του Δι¬ 
οικητικού Συμβουλίου της Επιτροπής Κεφαλαιαγοράς. 

3. Από τις διατάξεις της παρούσας απόφασης δεν προ- 
καλείται δαπάνη εις βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΛΕΞΙΟΣ Α. ΠΙΛΑΒΙΟΣ 

-♦- 

(5) 

Όροι και προϋποθέσεις κατανομής κινητών αξιών οι οποί¬ 
ες εισάγονται στη Νέα Χρηματιστηριακή Αγορά και 
στην Ελληνική Αγορά Αναδυομένων Κεφαλαιαγορών 
του Χρηματιστηρίου Αθηνών και διατίθενται με δημό¬ 
σια προσφορά μεταξύ των διαφόρων κατηγοριών 
επενδυτών. 

Απόφαση 7.306/22.6.2004 
του Διοικητικού Συμβουλίου 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Το άρθρο 4 παρ. 2 του Π.Δ. 348/1985 (ΦΕΚ Α' 248), 
όπως ισχύει. 

2. Το άρθρο 78 παρ. 1ζ του Ν. 1969/1991 «Εταιρείες 
Επενδύσεων Χαρτοφυλακίου, Αμοιβαία Κεφάλαια, διατά¬ 
ξεις εκσυγχρονισμού και εξυγιάνσεως της Κεφαλαιαγο¬ 
ράς και άλλες διατάξεις» (ΦΕΚ Α' 167), όπως ισχύει. 


3. Το εδάφιο 2 της παρ. Ε του άρθρου 2 του Ν. 2733/ 
1999 «Σύσταση Νέας Χρηματιστηριακής Αγοράς 
(Ν.Ε.Χ.Α.), ρυθμίσεις γενικότερων θεμάτων της Κεφαλαι¬ 
αγοράς, των Δημοσίων Επιχειρήσεων και Οργανισμών, 
της Ανώνυμης Εταιρείας Διώρυγας Κορίνθου και άλλες 
διατάξεις» (ΦΕΚΑ' 155). 

4. Την παρ. 4 του άρθρου 34 και την παρ. 3 του άρθρου 
45 του Ν. 2533/1997 «Χρηματιστηριακή αγορά παραγώ- 
γων και άλλες διατάξεις» (ΦΕΚΑ' 228). 

5. Την παρ. 26 του άρθρου 59 του Ν. 2396/1996 «Επεν¬ 
δυτικές υπηρεσίες στον τομέα των κινητών αξιών, επάρ¬ 
κεια ιδίων κεφαλαίων των επιχειρήσεων παροχής επενδυ¬ 
τικών υπηρεσιών καιτωνπιστωτικών ιδρυμάτων και άϋλες 
μετοχές» (ΦΕΚΑ'73). 

6. Τις αποφάσεις 2/211/19.2.2001 και 3/240/12.3.2002 
του Διοικητικού Συμβουλίου της Επιτροπής Κεφαλαιαγο¬ 
ράς. 

7. Το άρθρο 29 Ατού Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ' 137) όπως ισχύει, αποφασί¬ 
ζει ομόφωνα: 

Άρθρο 1 

Η παρούσα απόφαση εφαρμόζεται στην περίπτωση (α) 
εισαγωγής κινητών αξιών με δημόσια προσφορά στη Νέα 
Χρηματιστηριακή Αγορά (Ν.Ε.Χ.Α.) και στην Ελληνική 
Αγορά Αναδυομένων Κεφαλαιαγορών (Ε.ΑΓ.Α.Κ.) του 
Χρηματιστηρίου Αθηνών και 

(β) διάθεσης με δημόσια προσφορά κινητών αξιών ήδη 
εισηγμένων στις παραπάνω αγορές του Χρηματιστηρίου 
Αθηνών. 

Άρθρο 2 

1. Για να συμμετάσχουν οι επενδυτές στη δημόσια προ¬ 
σφορά, πρέπει να διατηρούν Μερίδα Επενδυτή και Λογα¬ 
ριασμό Αξιών στο Σύστημα Αυλών Τίτλων (ΣΑΤ). Οι αριθ¬ 
μοί της Μερίδας Επενδυτή και του Λογαριασμού Αξιών 
πρέπει να σημειώνονται στην αίτηση εγγραφής. 

2. Αιτήσεις συμμετοχής για απόκτηση κινητών αξιών γί¬ 
νονται δεκτές εφόσον είτε έχει καταβληθεί στους Αναδό- 
χους σε μετρητά ή με τραπεζική επιταγή το ισόποσο της 
συμμετοχής είτε έχει δεσμευθείτο ισόποσο της συμμετο¬ 
χής σε πάσης φύσεως τραπεζικούς λογαριασμούς κατα¬ 
θέσεων του επενδυτή ή σε λογαριασμούς του αύλων τίτ¬ 
λων ομολόγων ή εντόκων γραμματίων κεντρικών κυβερ¬ 
νήσεων χωρών της Ζώνης Α όπως αυτή ορίζεται στην 
Π Δ/ΤΕ/2054/1992 (εφεξής «Ζώνη Α») είτε, τέλος, έχει δε- 
σμευθεί το προϊόν συμφωνίας επαναγοράς φυσικών τίτ¬ 
λων (ΠονθίΈθ Βθρο) κεντρικών κυβερνήσεων χωρών της 
Ζώνης Α. Η συμμετοχή στη δημόσια προσφορά δεν μπο¬ 
ρεί να γίνει με προσωπική επιταγή ή με τη δέσμευση άλ¬ 
λων αξιόγραφων ή αξιών, όπως μεριδίων αμοιβαίων κε¬ 
φαλαίων ή με την παροχή οποιοσδήποτε άλλης μορφής 
εξασφάλισης όπως εγγυητικών επιστολών, ενεχύρου επί 
αξιόγραφων, εκχώρησης απαιτήσεων κ.λπ. Οι αιτήσεις θα 
γίνονται δεκτές μόνο εφόσον οι επενδυτές είναι δικαιού¬ 
χοι ή συνδικαιούχοι των λογαριασμών βάσει των οποίων 
εγγράφονται. Ειδικά για τους αλλοδαπούς θεσμικούς 
επενδυτές, οι Ανάδοχοι μπορούν με ευθύνη τους να δέ¬ 
χονται βεβαιώσεις από τράπεζες που εδρεύουν σε χώρες 
της Ζώνης Α ότι έχουν δεσμευτεί σε αυτές τα απαιτούμε - 
να για την εγγραφή κεφάλαια, σύμφωνα με τα ανωτέρω 
οριζόμενα. 

3. Το ανώτατο όριο εγγραφής κατά επενδυτή δε μπορεί 
να υπερβαίνει την αξία του συνολικού αριθμού των κινη¬ 
τών αξιών που διατίθενται με δημόσια προσφορά. 

4. Η χρονική διάρκεια των δημοσίων προσφορών ορίζε¬ 
ται σε τρεις (3) εργάσιμες ημέρες. 

5. Στους επενδυτές κατανέμεται αριθμός κινητών αξιών 
που αντιστοιχεί σε ακέραιο αριθμό μονάδων διαπραγμά¬ 
τευσης και τηρούνται οι ισχύουσες διατάξεις του κανονι¬ 
σμού του Χρηματιστηρίου Αθηνών περί διασποράς κινη¬ 
τών αξιών στο ευρύ κοινό. 

Άρθρο 3 

Ο αριθμός των κινητών αξιών που διατίθενται με δημό¬ 
σια προσφορά χωρίζεται σε δύο τμήματα. Το ένα τμήμα 
διατίθεται για την ικανοποίηση των εγγραφών φυσικών 
και νομικών προσώπων, εκτός των θεσμικών επενδυτών. 
Το άλλο τμήμα διατίθεται για την ικανοποίηση των εγγρα¬ 
φών θεσμικών επενδυτών, οι οποίοι εγγράφονται για ίδιο 
λογαριασμό. Το ποσοστό των κινητών αξιών που διατίθε¬ 
νται με δημόσια προσφορά και αναλογεί σε κάθε μια από 
τις παραπάνω κατηγορίες, καθορίζεται από τον Κύριο 
Ανάδοχο και δεν μπορεί να είναι κατώτερο του 30% του 
συνόλου των προσφερόμενων κινητών αξιών. Ο Κύριος 
Ανάδοχος τηρεί στοιχεία και ενημερώνει σχετικά τους 
επενδυτές και την Επιτροπή Κεφαλαιαγοράς για τον τρό¬ 
πο διαμόρφωσης της ποσοστιαίας κατανομής των μετο¬ 
χών ανά κατηγορία επενδυτών. 

Άρθρο 4 

1. Ως θεσμικοί επενδυτές για την εφαρμογή της παρού¬ 
σας νοούνται τα αμοιβαία κεφάλαια, οι εταιρείες επενδύ¬ 
σεων χαρτοφυλακίου, οι ΕΠΕΥ, τα πιστωτικά ιδρύματα, οι 
ασφαλιστικές εταιρείες και τα ασφαλιστικά ταμεία. Σε κά¬ 
θε περίπτωση δεν θεωρούνται θεσμικοί επενδυτές οι υπε¬ 
ράκτιες εταιρίες (οίίεάοΓθ οοπιραπίβε). 

2. Οι Ανάδοχοι οφείλουν να τηρούν και να έχουν στη διά¬ 
θεση των εποπτικών αρχών στοιχεία από τα οποία να προ¬ 
κύπτει ότι οι εγγραφόμενοι ως αλλοδαποί θεσμικοί επεν¬ 
δυτές, πληρούν προϋποθέσεις αντίστοιχες με αυτές που 
διέπουντους ημεδαπούς θεσμικούς επενδυτές που ανα- 
φέρονται παραπάνω και εποπτεύονται από αντίστοιχες 
κατά χώρα εποπτικές αρχές. 

3. Οι Ανάδοχοι οφείλουν να ελέγχουν τα στοιχεία των 
συμμετεχόντων, προκειμένου να αποφεύγονται παραποι¬ 
ήσεις στοιχείων, πλαστοπροσωπίες ή χρησιμοποίηση 
από τους επενδυτές μεθόδων με σκοπό την επίτευξη από 
το ίδιο πρόσωπο πολλαπλών εγγραφών και να θεωρούν 
την αξία του συνόλου των εγγραφών του ίδιου επενδυτή, 
ως ενιαία εγγραφή. 

Άρθρο 5 

1. Για το τμήμα των κινητών αξιών που διατίθενται για 
την ικανοποίηση των εγγραφών θεσμικών επενδυτών 
εφαρμόζεται η διαδικασία βιβλίου προσφορών σύμφωνα 
με τα οριζόμενα στην παράγραφο 2 του άρθρου 4 του 
Π.Δ. 348/1985, όπως ισχύει. 

2. Κατά την περίοδο που προηγείται της διαδικασίας 
του βιβλίου προσφορών (ρΓθσιαι^θΙίηρ ροποά), ο ανάδο¬ 
χος οφείλει να λαμβάνει ενδεικτικές προσφορές από 
επαρκή αριθμό θεσμικών επενδυτών οι οποίοι καλύπτουν 
σημαντικό τμήμα της αγοράς, ώστε να είναι σε θέση να 
προσδιορίσει, σύμφωνα με επαγγελματικά κριτήρια, την 
τιμή που θα ανταποκρίνεται καλύτερα στις συνθήκες ζή¬ 
τησης της αγοράς. 


3. Υπεύθυνος για την τήρηση του βιβλίου προσφορών 
είναι ο Κύριος Ανάδοχος, ο οποίος, το αργότερο την προ¬ 
τεραία της ενάρξεως της δημόσιας προσφοράς ανακοι¬ 
νώνει, σύμφωνα με το άρθρο 21 του Π.Δ. 348/1985 όπως 
ισχύει, ένα εύρος τιμών διάθεσης της κινητής αξίας. Η 
ανώτατη τιμή του εύρους τιμών δεν μπορεί να υπερβαίνει 
την κατώτατη κατά ποσοστό μεγαλύτερο του οριζομένου 
στο άρθρο 4παρ. 2 και 3 του Π.Δ. 348/1985. 

4. Η τελική τιμή προσφοράς καθορίζεται και αναγγέλ¬ 
λεται από τον Κύριο Ανάδοχο, σύμφωνα με τα οριζόμενα 
στο άρθρο 4παρ. 2του Π.Δ. 348/1985. Η τελική τιμή προ¬ 
σφοράς δεν μπορεί να προσδιοριστεί σε ύψος στο οποίο 
δεν καλύπτεται πλήρως η προσφορά, εκτός αν πρόκειται 
για το κατώτατο όριο του εύρους τιμών. 

5. Η κατανομή των κινητών αξιών στους θεσμικούς 
επενδυτές που συμμετέχουν στο βιβλίο προσφορών γίνε¬ 
ται από τον Κύριο Ανάδοχο. Από την κατανομή των κινη¬ 
τών αξιών εξαιρούνται οι Ανάδοχοι και οι Σύμβουλοι της 
συγκεκριμένης προσφοράς, καθώς και οι συνδεδεμένες 
με αυτούς επιχειρήσεις, εξαιρουμένων των Ασφαλιστι¬ 
κών Εταιρειών, των Ανωνύμων Εταιρειών Επενδύσεων 
Χαρτοφυλακίου και των Ανωνύμων Εταιρειών Διαχείρι¬ 
σης Αμοιβαίων Κεφαλαίων εφόσον οι τελευταίες εγγρά- 
φονται για λογαριασμό αμοιβαίων κεφαλαίων που διαχει¬ 
ρίζονται. 

6.0 Κύριος Ανάδοχος προκαθορίζει τα κριτήρια, με βά¬ 
ση τα οποία θα κατανεμηθούν οι κινητές αξίες στους θε¬ 
σμικούς επενδυτές και τα οποία μπορεί να είναι ποσοτι¬ 
κού και ποιοτικού χαρακτήρα. Τα κριτήρια πρέπει να ανα- 
φέρονται συνοπτικώς στο Ενημερωτικό Δελτίο της 
εκδότριας εταιρείας. Το ανώτατο ποσοστό κινητών αξιών 
που δύναται να κατανεμηθεί σε κάθε θεσμικό επενδυτή 
ορίζεται σε 4% επί του συνόλου των προσφερομένων κι¬ 
νητών αξιών. Ο Κύριος Ανάδοχος πρέπει να είναι σε θέση 
να παρέχει στις εποπτικές αρχές στοιχεία από τα οποία να 
προκύπτει ο τρόπος με τον οποίο εφήρμοσε τα προαναγ- 
γελθέντα κριτήρια προκειμένου να κατανείμει τις κινητές 
αξίες στους θεσμικούς επενδυτές. 

7.0 Κύριος Ανάδοχος οφείλει να τηρεί ως εμπιστευτικά 
τα στοιχεία που περιέχονται στο βιβλίο προσφορών, μέ¬ 
χρι την ολοκλήρωση της κατανομής των κινητών αξιών. 
Για το σκοπό αυτό, προκαθορίζει περιορισμένο αριθμό 
προσώπωντα οποία έχουν πρόσβαση στα στοιχεία του βι¬ 
βλίου προσφορών της δημόσιας προσφοράς, τα οποία 
γνωστοποιεί στην Επιτροπή Κεφαλαιαγοράς το αργότε¬ 
ρο την προηγούμενη ημέρα του ανοίγματος του βιβλίου 
προσφορών. 

Άρθρο 6 

1. Για το τμήμα των κινητών αξιών που διατίθενται για 
την ικανοποίηση των εγγραφών από φυσικά ή νομικά πρό¬ 
σωπα που δεν είναι θεσμικοί επενδυτές, διενεργούνται 
εγγραφές κατά την ίδια χρονική περίοδο που τηρείται το 
βιβλίο προσφορών. Η τιμή προσφοράς των κινητών αξιών 
στους επενδυτές αυτούς καθορίζεται και αναγγέλλεται 
από τον Κύριο Ανάδοχο ταυτόχρονα με το εύρος τιμών 
προσφοράς των κινητών αξιών για τους συμμετέχοντες 
στο βιβλίο προσφορών. Η τιμή προσφοράς μπορεί να εί¬ 
ναι η κατώτερη του αναγγελθέντος εύρους τιμών ή και 
υψηλότερη αυτής, δεν μπορεί όμως να υπερβαίνει την τε¬ 
λική τιμή που καθορίζεται για τους επενδυτές που συμμε¬ 
τείχαν στη διαδικασία του βιβλίου προσφορών. Ο τρόπος 
με τον οποίο ο Κύριος Ανάδοχος προτίθεται να καθορίσει 

την τιμή πρέπει να αναφέρεται στο Ενημερωτικό Δελτίο 
της εκδότριας εταιρείας. 

2. Για την κατανομή των κινητών αξιών που διατίθενται 
στα φυσικά ή νομικά πρόσωπα που δεν είναι θεσμικοί 
επενδυτές ακολουθείται η παρακάτω διαδικασία: 

α) ο συνολικός αριθμός των προσφερόμενων κινητών 
αξιών στην κατηγορία αυτή διαιρείται με τον αριθμό 500. 
Τα συνολικά έσοδα της προσφοράς υπολογίζονται με βά¬ 
ση το κατώτατο όριο του εύρους τιμών. 

β) Το πηλίκο της διαίρεσης στρογγυλοποιείται στο πλη- 
σιέστερο ακέραιο πολλαπλάσιο της μονάδας διαπραγμά¬ 
τευσης. 

γ) Κατά προτεραιότητα ικανοποιούνται οι εγγραφές για 
αριθμό κινητών αξιών μέχρι το πηλίκο της παραπάνω δι¬ 
αίρεσης, μετά την στρογγυλοποίηση. 

δ) Εάν οι διαθέσιμες κινητές αξίες δεν επαρκούν για την 
ικανοποίηση κατά προτεραιότητα όλων των εγγραφών 
σύμφωνα με την παράγραφο 2γτου παρόντος άρθρου, οι 
κινητές αξίες κατανέμονται από τον Κύριο Ανάδοχο με μέ¬ 
θοδο που περιγράφεται στο Ενημερωτικό Δελτίο και που 
εξασφαλίζει τη διαφάνεια και την ίση μεταχείριση των 
επενδυτών (όπως ενδεικτικά, αναλογική ή μη μείωση του 
ανά επενδυτή κατανεμόμενου αριθμού κινητών αξιών, 
διενέργεια κλήρωσης, συνδυασμός των ανωτέρω κ.λπ.). 

ε) Εάν μετά την ικανοποίηση κατά προτεραιότητα των 
εγγραφών σύμφωνα με την παράγραφο 2γ του παρόντος 
άρθρου παραμένουν αδιάθετες κινητές αξίες, αυτές κα- 
τανέμονται στους επενδυτές που ενεγράφησαν για αριθ¬ 
μό κινητών αξιών μεγαλύτερο του πηλίκου της διαίρεσης 
(μετά τη στρογγυλοποίηση), αναλογικά, με βάση το μη 
ικανοποιηθέν τμήμα της εγγραφής τους. 

3. Το ανώτατο ποσοστό κινητών αξιών που δύναται να 
κατανεμηθεί σε κάθε φυσικό ή νομικό πρόσωπο που δεν 
είναι θεσμικός επενδυτής ορίζεται σε 2% επί του συνόλου 
των προσφερομένων κινητών αξιών. 

Άρθρο 7 

Εάν η ζήτηση σε μία από τις δύο κατηγορίες επενδυτών 
(θεσμικών επενδυτών - φυσικών και λοιπών νομικών προ¬ 


σώπων) υπολείπεται της αντίστοιχης προσφοράς και δεν 
έχει ικανοποιηθεί πλήρως η ζήτηση στην άλλη κατηγορία, 
οι πλεονάζουσες κινητές αξίες μεταφέρονται στην κατη¬ 
γορία με την ανικανοποίητη ζήτηση. Η κατανομή των κι¬ 
νητών αξιών μεταξύ των επενδυτών της κατηγορίας αυ¬ 
τής πραγματοποιείται σύμφωνα με τους όρους που προ- 
βλέπονται στην παρούσα απόφαση για κάθε κατηγορία 
επενδυτών. 

Άρθρο 8 

Στις περιπτώσεις ταυτόχρονων συνδυασμένων προ¬ 
σφορών στην Ελλάδα και το εξωτερικό, μπορεί, ύστερα 
από αιτιολογημένη εισήγηση του Κυρίου Αναδόχου, να 
εγκρίνεται από την Επιτροπή Κεφαλαιαγοράς παρέκκλι¬ 
ση από τις διατάξεις των άρθρων 2,3 και 5 της παρούσας 
απόφασης. 

Άρθρο 9 

1. Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

2. Από την ημερομηνία έναρξης ισχύος της παρούσας 
απόφασης καταργούνται οι αποφάσεις 2/211/19.2.2001 
(ΦΕΚ Β' 443) και 3/240/12.3.2002 (ΦΕΚ Β' 467) του Διοικη¬ 
τικού Συμβουλίου της Επιτροπής Κεφαλαιαγοράς. Κατ’ 
εξαίρεση για δημόσιες προσφορές για τις οποίες έχει πα¬ 
ρασχεθεί άδεια από την Επιτροπή Κεφαλαιαγοράς μέχρι 
και την έναρξη ισχύος της παρούσας απόφασης εφαρμό¬ 
ζονται οι διατάξεις της απόφασης 2/211/19.2.2001 της 
Επιτροπής Κεφαλαιαγοράς. 

3. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

Τα παραπάνω οά-τοπι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊηΙθΓΠθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηΐβτηθΐ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































